stanford-oval/wikipedia huggingface dataset:
Muistinhallinta

Muistinhallinta (engl. memory management) on keskeinen osa käyttöjärjestelmän ja tietokoneohjelman toimintaa tietokoneen resurssien hallinnassa ja muistin käsittelyssä.
Muisti voidaan jakaa käyttöjärjestelmän ja käyttäjän sovelluksien kesken, sekä käyttäjäavaruus voidaan jakaa edelleen useiden prosessien käyttöön. Muistin jakaminen dynaamisesti on muistinhallinnan tehtävä.
Keko

Keko on dynaamisesti hallittava muistialue, josta ohjelma varaa tarvitsemansa tilan tiedon käsittelyyn. Toisin kuin ajonaikaisen pinon käsittelyssä ohjelmoija voi itse hallita keosta varatun alueen elinkaaren ja voi luoda siihen tietorakenteen, jonka ohjelmoija palauttaa kutsujalle. Lisäksi ohjelmoija voi hallita varatun muistin määrää tarkemmin kuin pinolle, joka voi olla pieni.
Dynaaminen muistinvaraus

Dynaaminen muistinvaraus (engl. Dynamic Memory Allocation) on muistinvarausmenetelmä, jossa tietokoneohjelma suorittaa ajon aikana muuttujan tai muistilohkon varauksen tietokoneen muistista. Dynaamista muistinvarausta käytetään, kun tarvittavan muistin määrää ei tiedetä etukäteen ohjelmaa kirjoitettaessa. Esimerkki tällaisesta tilanteesta on esimerkiksi kuvankäsittelyohjelma: ohjelmoija ei voi tietää etukäteen, minkä kokoisia kuvatiedostoja käyttäjä haluaa avata ohjelmalla.
Dynaamista muistinvarausta käytettäessä ohjelma ei voi tietää etukäteen, minkä keskusmuistin kohdan käyttöjärjestelmä sille antaa. Tämän takia dynaamisesti varattuja muistialueita käytetään epäsuorasti, yleensä osoittimen avulla.
Dynaamisesti varattu muisti varataan keosta (engl. heap).
C-kielellä dynaaminen muistinvaraus toteutetaan malloc(), calloc(), free() ja realloc() -funktioilla. Ajonaikaisesta pinosta voi varata automaattisesti vapautettavaa muistia alloca()-funktiolla, mutta tämä voi aiheuttaa pinon ylivuotovirheen (engl. stack overflow) mikäli riittävästi muistia ei ole saatavilla.
Dynaaminen muistinvaraus voi johtaa ohjelmointivirheisiin, kuten muistivuotoihin. Lisäksi varatun muistin vapautus voi viedä ennustamattoman paljon aikaa. Riskin vuoksi dynaamista muistinvarausta vältetään luotettavuutta vaativissa tai reaaliaikajärjestelmissä.
Ilmailun laatustandardi DO-178B (Software Considerations in Airborne Systems and Equipment Certification) kieltää dynaamisen muistinvarauksen käytön turvallisuuskriittisessä ilmailujärjestelmissä.
Muistisuojaus

Muistisuojaus on muistinhallinnan ominaisuus, joka tarkoittaa laitteiston kykyä estää ohjelmaa käyttämästä toiselle ohjelmalle varattua muistialuetta paitsi tarkasti määritellyissä tilanteissa. Yritys käyttää muistia ilman pääsyoikeutta aiheuttaa keskeytyksen, jolloin käyttöjärjestelmä voi pysäyttää tai resetoida ongelman aiheuttajan. Suojauksen käsittelee mikropiiri, jota käyttöjärjestelmä ohjaa.
Avainpohjaista menetelmää voidaan käyttää vahvistamaan sivupohjaista suojausta.
Aiheesta muualla

C++-ohjelmointi: Osa 7 - Viittaukset, osoittimet ja dynaaminen muisti
Esimerkki ulkoisesta fragmentaatiosta. Lohkot A, B ja C varataan, jonka jälkeen B vapautetaan.
Cadwal Chronicles

| Cadwal Chronicles |
| --- | --- |
Kirjailija:  Jack Vance
Kansitaiteilija:  Vincent Di Fate
Kieli:  englanti
Genre:  science fiction
Kustantaja:  Tor
Julkaistu:  1987, 1991, 1992
Ulkoasu:  sidottu
Sivumäärä:  554, 436, 186

Edeltävä:  Lyonesse-trilogia
Seuraava:  Night Lamp
Löydä lisää kirjojaKirjallisuuden teemasivulta
Cadwal Chronicles on Jack Vancen tieteisromaanien sarja, joka koostuu teoksista Araminta Station (1987), Ecce and Old Earth (1991) ja Throy (1992).
Aiheesta muualla

Jumping the Shark On a National Trust Planet. Ferretbrain.com 28.2.2007. (englanniksi)
Catha (täsmennyssivu)

Catha voi viitata seuraaviin:
Katpensaat (Catha), kasvisuku kelaskasvien heimossa
Cath eli Catha, etruskien auringon jumala
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Catha”, voi hakea sivunnimihaulla, laajalla sivunnimihaulla tai tekstihaulla.
Bruckner

Bruckner voi tarkoittaa seuraavia tunnettuja henkilöitä:
Agnes Bruckner (s. 1985), yhdysvaltalainen näyttelijä
Amy Bruckner (s. 1991), yhdysvaltalainen näyttelijä
Anton Bruckner (1824–1896), itävaltalainen säveltäjä
Leena Bruckner-Tuderman (s. 1952), suomalais-saksalainen ihotautilääkäri ja professori
| --- | --- |
: Tällä täsmennyssivulla luetellaan henkilöitä, joilla on sama sukunimi.
NCIS: Los Angeles

| NCIS: Los Angeles> NCIS: OSP NCIS: Undercover NCIS: Legend NCIS: LA |
| --- | --- |
 Sarjan logo.
Tyyli:  rikosdraama
Kestoaika:  42–44 minuuttia
Luoja(t):  Shane Brennan
Pääosissa:   Chris O'Donnell  Peter Cambor  Daniela Ruah  Adam Jamal Craig  LL Cool J  Linda Hunt  Barrett Foa  Eric Christian Olsen  Renée Felice Smith  Miguel Ferrer  Nia Long 
Alkuperämaa:   Yhdysvallat
Alkuperäiskieli:  englanti
Verkko:   CBS  Nelonen / Hero
Esitetty:  22. syyskuuta 2009  – 14. toukokuuta 2023 
Tuotantokausia:  14
Jaksoja:  323
Ikäraja:  12 - 16
Tunnuskappale:  James Scott Levinen säveltämä
Tuotanto
Tuottaja(t):   Rick Tunell  Erik Whitmyre  David Bellisario 
Vastaava(t) tuottaja(t):   John Peter Kousakis  Shane Brennan  R. Scott Gemmill 
Käsikirjoittaja(t):   Joseph C. Wilson  Jordana Lewis Jaffe  R. Scott Gemmill  Andrew Bartels 
Säveltäjä(t):   James S. Levine (2009–2010)  Jay Ferguson (2010–) 
Leikkaaja(t):   Robert Florio  M. Edward Salier  Eric Wilson  Lise Johnson 
Kuvaaja(t):  Victor Hammer Russell McElhatton
Tuotantoyhtiö(t):   Shane Brennan Productions  CBS Television Studios  Belisarius Productions 
Aiheesta muualla
Virallinen sivusto
IMDb 
NCIS: Los Angeles (NCIS:LA) on yhdysvaltalainen CBS-kanavan rikosdraamasarja, joka kertoo Naval Criminal Investigative Service -viraston Los Angelesin yksiköstä, joka tutkii Yhdysvaltain laivastossa ja merijalkaväessä tapahtuneita rikoksia. NCIS: Los Angeles ja NCIS: New Orleans ovat NCIS Rikostutkijat -sarjan sisarsarjoja.
Sarjan ensimmäinen jakso esitettiin Yhdysvalloissa 22. syyskuuta 2009 CBS-kanavalla. Suomessa sarjaa on esitetty Nelosen ja Heron kanavilla.
Sarjan luojana toimii Shane Brennan, joka on ollut myös NCIS Rikostutkijat -sarjan vastaavana tuottajana.
Tammikuussa 2023 ilmoitettiin, että sarja päättyy 14. tuotantokauden jälkeen. NCIS: Los Angeles on toinen NCIS-sarja, joka on päätetty lopettaa.
Hahmot

| Roolinimi | Näyttelijä | Rooli | Kaudet> 1 | Kaudet> 2 | Kaudet> 3 | Kaudet> 4 | Kaudet> 5 | Kaudet> 6 | Kaudet> 7 | Kaudet> 8 | Kaudet> 9 | Kaudet> 10 | Kaudet> 11 | Kaudet> 12 | Kaudet> 13 | Kaudet>  | Kaudet>  | Kaudet>  | Kaudet>  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ”G” Callen | Chris O’Donnell | Vanhempi kenttäagentti, NCIS | Pysyvä | Pysyvä | Pysyvä | Pysyvä | Pysyvä | Pysyvä | Pysyvä | Pysyvä | Pysyvä |  |  |  |  |  |  |  |  |
| Sam Hanna | LL Cool J | Vanhempi kenttäagentti, NCIS | Pysyvä | Pysyvä | Pysyvä | Pysyvä | Pysyvä | Pysyvä | Pysyvä | Pysyvä | Pysyvä |  |  |  |  |  |  |  |  |

| Kensi Blye | Daniela Ruah | Nuorempi kenttäagentti, NCIS | Pysyvä | Pysyvä | Pysyvä | Pysyvä | Pysyvä | Pysyvä | Pysyvä | Pysyvä | Pysyvä |  |  |  |  |  |  |  |  |
| Henrietta ”Hetty” Lange | Linda Hunt | Toimintajohtaja, NCIS | Pysyvä | Pysyvä | Pysyvä | Pysyvä | Pysyvä | Pysyvä | Pysyvä | Pysyvä | Pysyvä |  |  |  |  |  |  |  |  |
| Eric Beal | Barrett Foa | Tekninen operaattori, NCIS | Pysyvä | Pysyvä | Pysyvä | Pysyvä | Pysyvä | Pysyvä | Pysyvä | Pysyvä | Pysyvä |  |  |  |  |  |  |  |  |
| Nate Getz | Peter Cambor | Operatiivinen psykologi, NCIS | Pysyvä | Vieraileva | Vieraileva | Vieraileva | Vieraileva | Vieraileva | Vieraileva | Vieraileva |  |  |  |  |  |  |  |  |  |
| Marty Deeks | Eric Christian Olsen | LAPD etsivä, yhteyshenkilö | Vieraileva | Pysyvä | Pysyvä | Pysyvä | Pysyvä | Pysyvä | Pysyvä | Pysyvä | Pysyvä |  |  |  |  |  |  |  |  |
| Nell Jones | Renée Felice Smith | Tiedusteluanalyytikko, NCIS |  | Pysyvä | Pysyvä | Pysyvä | Pysyvä | Pysyvä | Pysyvä | Pysyvä | Pysyvä |  |  |  |  |  |  |  |  |
| Owen Granger | Miguel Ferrer | Apulaisjohtaja, NCIS |  |  | Vieraileva | Vieraileva | Pysyvä | Pysyvä | Pysyvä | Pysyvä |  |  |  |  |  |  |  |  |  |
| Shay Mosley | Nia Long | Apulais toiminnanjohtaja, Pacific Operations, NCIS |  |  |  |  |  |  |  |  | Pysyvä |  |  |  |  |  |  |  |  |
Tuotanto

Sarjan kuvaukset aloitettiin helmikuussa 2009. NCIS: Los Angelesin uudet roolihahmot esiteltiin alkuperäisen sarjan kaksiosaisessa jaksossa. NCIS:n roolihahmot olivat aikanaan vierailleet samaan tapaan Kunnian miesten kuudennella tuotantokaudella.
Crossover jaksot

NCIS: Los Angeles ja Havaiji 5-0 ovat tehneet muutamia crossover jaksoja, joissa kummankin sarjan hahmoja nähdään toisessa sarjassa. Crossover-jaksoilla on yhdistetty sarjojen NCIS: Los Angeles, Havaiji 5-0 ja Nuori MacGyver tapahtumat toisiinsa.
Palkinnot ja ehdokkuudet

| Vuosi | Palkinto | Kategoria | Ehdokkuus | Tulos | Viite |
| --- | --- | --- | --- | --- | --- |
| 2010 | People’s Choice | Favorite New TV Drama | NCIS: Los Angeles | Ehdokkuus |  |
| 2010 | Teen Choice | Choice Action Show | NCIS: Los Angeles | Voitto |  |
| 2010 | Teen Choice | Choice Actor Action | LL Cool J | Ehdokkuus |  |
| 2010 | Teen Choice | Choice Actress Action | Daniela Ruah | Ehdokkuus |  |
| 2010 | Portuguese Golden Globes | Revelation | Daniela Ruah | Voitto |  |
| 2011 | Teen Choice | Choice Action Show | NCIS: Los Angeles | Voitto |  |
| 2011 | Teen Choice | Choice Actor Action | LL Cool J | Ehdokkuus |  |
| 2011 | Teen Choice | Choice Actress Action | Linda Hunt | Voitto |  |
| 2012 | Creative Arts Emmys | Outstanding Stunt Direction | Troy James Brown | Ehdokkuus |  |
| 2012 | Teen Choice | Choice Action Show | NCIS: Los Angeles | Ehdokkuus |   |
| 2012 | Teen Choice | Choice Actor Action | LL Cool J | Ehdokkuus |   |
| 2012 | Teen Choice | Choice Actress Action | Linda Hunt | Voitto |   |
| 2013 | Teen Choice | Choice Action Show | NCIS: Los Angeles | Voitto |  |
| 2013 | Teen Choice | Choice Actor Action | LL Cool J | Voitto |  |
Aiheesta muualla

NCIS: Los Angeles CBS.comissa (englanniksi)
NCIS: Los Angeles Internet Movie Databasessa (englanniksi)
NCIS: Los Angeles TV.comissa (Arkistoitu – Internet Archive) (englanniksi)
Kuva sarjan pilottijakson kuvauksista vuonna 2009.
Nallikari Beach Soccer

Nallikari Beach Soccer (NBS) on beachfutis-turnaus, joka pelataan seuraavan kerran 29.-30.6.2018 Oulun Nallikarissa. Turnaus pelattiin ensimmäisen kerran kesällä 2010. Tapahtuma on tuonut järjestettäessään yhteen vuosittain noin 500 pelaajaa ja 2500 katsojaa Nallikarin hiekoille kasvaen tasaisesti vuosittain. Ottelut pelataan naisten, miesten (kilpa & harraste) ja firmasarjassa. Tapahtuma-alueelle on vapaa pääsy.
Turnausta järjestää 2018 vuonna Tervarit Juniorit ry. Ensimmäisten turnausten takana oli Kajaanin Intotalon yrittäjätiimi. Tämän jälkeen turnaus siirtyi oululaisen jalkapallojoukkue JS Herculesin alle.
NBS-säännöt

- Kentällä maalivahti ja neljä kenttäpelaajaa, 1+4
-Joukkueessa max. 11 pelaajaa
-Kentän koko 30m x 20m (Nallikarin kiinteä kenttä hieman isompi)
-Peliaika 2 x 12min
-Varsinaisen peliajan jälkeen tasatilanteessa pudotuspelit siirtyvät suoraan rangaistuspotkukilpailuun
-Pelaaja saa edustaa vain yhtä joukkuetta turnauksessa
Sarjat

-Miesten kilpasarja
-Miesten harrastesarja
-Naisten sarja
-Firmasarja (naiset ja miehet)
Nallikari Beach Soccer historiaa

-2010
-2011
-2012
-2014
-2015
-2016
Vuonna 2013 turnaus jouduttiin perumaan Nallikarin rannan kunnostustöiden vuoksi.
Vuonna 2017 turnaus jouduttiin perumaan järjestäjien aikataulujen vuoksi.
Aiheesta muualla

http://www.beachsoccer.fi/
CZ 36

| CZ 36 |
| --- | --- |

Tyyppi:  itselataava pistooli
Valmistaja:  Česká Zbrojovka a.s. Uherský Brod
Valmistusmaa:   Tšekkoslovakia
Valmistusvuodet:  1936–1946
Tekniset tiedot
Kaliiperi(t):  6,35 mm Browning
Aseen pituus:  125 mm
Piipun pituus:  63.8 mm
Paino (tyhjänä):  390 g
Lipas:  yksirivinen tankolipas
Kapasiteetti:  8 patruunaa
CZ 36 (tšek. Pistole ČZ vzor 36) on alkujaan tšekkoslovakialaisen, nykyisin tšekkiläisen Česká Zbrojovka a.s. Uherský Brodin vuosina 1936–1946 valmistama 6,35 mm Browning kaliiperinen, vain kaksitoiminen itselataava pistooli.
František Myškan suunnittelemaa massasulkuista asetta valmistettiin kahtena versiona, joista CZ 36P on lipasvarmistimen lisäksi varustettu liipaisimen päällä, rungon vasemmalla sivulla olevalla liipaisimen lukitsevalla varmistinvivulla, joka toimii myös luistinsalpana asetta huoltopurettaessa. Liipaisimen laukaisutanko sijaitsee lipaskuilun vasemmalla puolella. Aseen tähtäin on luistin päällä sen päästä päähän kulkeva jyrsitty ura. Lippaansalpa on kahvan pohjassa oleva kynsisalpa.  Pistoolien kahvalevyt olivat punaruskeaa Textoplast-muovia, ja aseen pintaviimeistelyksi oli valittavissa sinistys tai kromaus.
CZ 45 ja CZ 92 ovat siitä edelleen kehitettyjä versioita.
Historia

Česká Zbrojovkan suunnittelija František Myška kehitti vuonna 1927 itselataaviin pistooleihin soveltuvan kaksitoimilaukaisun, jota kokeiltiin tuotannossa olleessa vz. 24 mallissa.
Vuonna 1933 sotilastekninen instituutti VTÚ teki esityksen suunnitella 6,35 mm Browning kaliiperinen pistooli ylimmän upseeriston henkilökohtaiseksi aseeksi. Seuraavan vuoden alussa Myška sai aseen tuotantovalmiiksi ja siitä valmistettiin 15 kappaleen koesarja. Samaan aikaan käynnissä ollut tehtaan toiminnan uudelleenjärjestely lykkäsi tehtaan Z 119–tuotantonumeron saaneen pistoolin sarjatuotannon aloittamisen vuoden 1936 tammikuuhun, jolloin valmistui aseen ensimmäinen 5 000 kappaleen sarjatuotantoerä. Asetta myytiin sekä asekauppiaille, että viranomaiskäyttöön muun muassa poliisille. Esimerkiksi vuoden 1936 lopussa Brnon poliisilaitos osti pistoolia 223 kappaletta. Vuoden 1938 huhtikuussa ensimmäinen valmistuserä oli lähes myyty, ja tehdas aloitti uuden 5 000 kappaleen erän valmistuksen.
Saksan vuonna 1939 tekemän Tsekkoslovakian miehityksen jälkeen saksalaiset asetukkuliikkeet, kuten Gustav Genschow (Geco) ja Albrecht Kind (AKAH) ostivat innokkaasti CZ 36-pistooleja myyntiinsä. Näihin aseisiin on yleensä rungon vasempaan kylkeen leimattu myyjän nimilyhenne. Vuonna 1940 tehdas sai valmiiksi uuden 10 000 kappaleen valmistuserän. Sodan edetessä tehtaan muu tuotanto syrjäytti pistoolien valmistuksen, ja vuonna 1942 valmistui enää vain varasto-osista koottuna 393 pistoolia.
Miehityksen loputtua vuonna 1945 tehtaan lopuista varasto-osista koottiin vielä 297 pistoolia.
CZ 36-pistoolin viimeinen, 3 581 kappaleen valmistuserä tehtiin vuonna 1946.
Aseen kokonaisvalmistusmäärä on noin 30 000 kappaletta.
Aiheesta muualla

Kuvia tai muita tiedostoja aiheesta CZ 36 Wikimedia Commonsissa
Carl Albert Andersen

| Mitalit | Mitalit | Mitalit |  |
| --- | --- | --- | --- |
|  Carl Albert Andersen |  Carl Albert Andersen |  Carl Albert Andersen |  |
Maa:   Norja
|  Olympialaiset  |  Olympialaiset  |  Olympialaiset  |  |
Miesten voimistelu
|  Hopeaa | Lontoo 1908 | Joukkuekilpailu |  |
|  Kultaa | Ateena 1906 | Joukkuekilpailu |  |
Miesten yleisurheilu
|  Pronssia | Pariisi 1900 | Seiväshyppy |  |
Carl Albert Andersen (15. elokuuta 1876 Østre Aker – 28. syyskuuta 1951 Oslo) oli norjalainen telinevoimistelija, yleisurheilija ja olympiavoittaja. Hän edusti seuratasolla oslolaisia IF Ørnulfia ja Oslo Turnforeningia.
Andersen osallistui olympialaisiin ensimmäistä kertaa Pariisissa 1900. Hän sijoittui tuolloin korkeushypyssä neljänneksi ja voitti seiväshypyssä pronssia tuloksella 320. Andersen kilpaili Ateenan välikisoissa 1906 voimistelussa, jossa hän oli jaetulla 23. sijalla viisiottelussa, jossa oli yhteensä 37 kisaajaa. Hän oli myös mukana voittamassa joukkuekilpailua maansa väreissä. Andersen osallistui Lontoon olympialaisissa 1908 vain voimistelun joukkuekilpailuun, josta Norja sai hopeaa.
Andersenin ennätys seiväshypyssä oli 320 cm, jonka hän hyppäsi vuonna 1900 ja korkeushypyssä 175,2 cm vuodelta 1902.
Michael Ende

Michael Andreas Helmuth Ende (12. marraskuuta 1929 – 28. elokuuta 1995) oli saksalainen kirjailija ja antroposofi. Hänen tunnetuimpia teoksiaan ovat Momo ja Tarina vailla loppua. Hänen teoksiaan on käännetty yli 40 eri kielelle ja niitä on myyty yli 20 miljoonaa kappaletta.
Elämänvaiheet

Michael Ende syntyi Garmisch-Partenkirchenissä Etelä-Saksassa, Baijerin osavaltiossa. Hänen isänsä Edgar Ende oli merkittävä surrealistinen taidemaalari. Enden äidin nimi oli Luise Bartholomä.
Ende ehti käydä Münchenissä humanistisiin aineisiin painottunutta Maximiliansgymnasiumia kolme vuotta, kunnes koulu suljettiin vuonna 1943 ja lapset evakuoitiin maalle. Hieman ennen toisen maailmansodan loppua Ende liittyi paikalliseen natseja vastustavaan Freiheitsaktion Bayern -liikkeeseen, ja sen vuoksi hänen opiskelunsa hidastui. Myöhemmin hän opiskeli Stuttgartissa Waldorf-koulussa ja Münchenissä Otto Falkenberg -teatterikoulussa, josta hän valmistui vuonna 1953.
Valmistumisensa jälkeen Ende työskenteli useissa eri teattereissa ja toimi myös elokuva-arvostelijana. Hänen kirjoittamansa näytelmät eivät saavuttaneet juurikaan menestystä ennen hänen ensimmäisen käsikirjoituksensa Jim Knopf und Lukas der Lokomotivführer julkaisua vuonna 1960. Vaikka teos oli menestys ja voitti arvostetun Hans Christian Andersenin kirjallisuuspalkinnon, kriitikot syyttivät teosta todellisuudentajun puuttumisesta. Ende muutti Italiaan vaimonsa Ingeborg Hoffmannin kanssa ja 13 vuotta esikoisteoksensa ilmestymisen jälkeen hän julkaisi romaanin Momo. Vuonna 1979 julkaistusta romaanista Tarina vailla loppua (Die unendliche Geschichte) tuli suuri menestys, mistä aiheutunut julkisuus rasitti ujoa ja syrjäänvetäytyvää kirjailijaa.
Vuonna 1985 Enden ensimmäinen vaimo Ingeborg Hoffman kuoli keuhkosyöpään. Ende meni vuonna 1989 uusiin naimisiin kääntäjä Mariko Satōn kanssa, joka myös käänsi joitakin hänen teoksiaan japaniksi.
Ende kuoli mahasyöpään 66-vuotiaana 28. elokuuta 1995 Filderstadt-Bonlandenissa, Stuttgartin lähellä. Ende on haudattu Waldfriedhof-hautausmaan vanhaan osaan Münchenissä. Hänen hautamuistomerkkinsä esittää suurta pronssista kirjaa, johon on reliefeinä kuvattu hänen teostensa henkilöhahmoja.
Teokset > Lasten- ja nuortenkirjat

Jim Knopf und Lukas der Lokomotivführer (1960)
Jim Knopf und die Wilde 13 (1962)
Das Schnurpsenbuch (1969)
Tranquilla Trampeltreu die beharrliche Schildkröte (1972)
Momo (1973)
Das kleine Lumpenkasperle (1978)
Das Traumfresserchen (1978)
Lirum Larum Willi Warum (1978)
Tarina vailla loppua (Die unendliche Geschichte) (1979)
Der Lindwurm und der Schmetterling oder Der seltsame Tausch (1981)
Die Schattennähmaschine (1982)
Filemon Faltenreich (1984)
Norbert Nackendick (1984)
Ophelias Schattentheater (1988)
Der satanarchäolügenialkohöllische Wunschpunsch (1989)
Die Geschichte von der Schüssel und vom Löffel (1990)
Lenchens Geheimnis (1991)
Der lange Weg nach Santa Cruz (1992)
Der Teddy und die Tiere (1993)
Die Zauberschule im Wünschelreich (1999)
Vom Wunsch aller Wünsche und andere Geschichten (1999)
Die Rüpelschule (2002)
Teokset > Lyriikka

Trödelmarkt der Träume (1986)
Teokset > Proosa

Edgar Ende (1971)
Mein Lesebuch (Anthologie, 1983)
Der Spiegel im Spiegel. Ein Labyrinth (1984)
Die Archäologie der Dunkelheit (1985)
Das Gefängnis der Freiheit (Erzählungen, 1992)
Die Vollmondlegende (Bilderbuch für Erwachsene) (1993)
Michael Endes Zettelkasten. Skizzen und Notizen (1994)
Der Niemandsgarten . Aus dem Nachlass (1998)
Teokset > Näytelmät ja libretot

Die Spielverderber, (näytelmä, 1967)
Das Gauklermärchen (näytelmä, 1982)
Der Goggolori (1984)
Die Jagd nach dem Schlarg. Variationen in Lewis Carrolls gleichnamigem Nonsensgedicht. (libretto, 1987)
Der Rattenfänger (libretto, 1993)
Teokset > Filmatisoinnit

Jim Knopf und Lukas der Lokomotivführer (1961)
Jim Knopf und die wilde Dreizehn (1962)
Jim Knopf und Lukas der Lokomotivführer (1977), ohjaaja Manfred Jenning
Jim Knopf und die wilde 13 (1978), ohjaaja Manfred Jenning
Päättymätön tarina (1984), ohjaaja Wolfgang Petersen
Momo (1986), ohjannut Johannes Schaaf
The NeverEnding Story II: The Next Chapter (Yhdysvallat, 1990) ohjaaja George Trumbull Miller
The NeverEnding Story III (Yhdysvallat, 1994), ohjaaja Peter MacDonald
Suomennetut teokset

Mielinkielinliemi, suomentanut Marja Kyrö, kuvittanut Regina Kehn, WSOY 1991
Momo ja aikavarkaat: seitsenosainen lastenkuunnelma Yleisradiolle sovittanut Elina Rainio, suomentanut Marikki Makkonen, dramaturgi Eila Arjoma, Yleisradio 1991
Momo: Merkillinen tarina harmaista herroista ja tytöstä joka antoi ihmisille takaisin ajan, suomentanut Marikki Makkonen, WSOY 1977
Tarina vailla loppua, kuvittanut Roswitha Quadflieg, suomentanut Marja Kyrö, Otava 1982
Unienahmija, suomentanut Kaija Pakkanen, Weilin+Göös 1987
Ofelian varjoteatteri, kuvittanut Friedrich Hechelmann, suomentanut Anja-Liisa Vartiainen, WSOY 1988
Kirjallisuutta

Miettinen, Esko: Velhot, örkit, sankarit: Johdatus fantasian maailmaan. Kirjapaja, 2004.
Aiheesta muualla

Michael Ende personal web site (englanniksi)
Multi-lingual bibliography of Michael Ende (englanniksi)
Michael Ende's Last Words to the Japanese (Arkistoitu – Internet Archive) (englanniksi)
Carl Adolph Agardh

| Carl Adolph Agardh |
| --- | --- |

Karlstadin hiippakunnan piispa
 1836–1859 
Edeltäjä:  Johan Jacob Hedrén
Seuraaja:  Johan Anton Millén
Henkilötiedot
Syntynyt: 13. tammikuuta 1785 Båstad, Ruotsi
Kuollut: 28. tammikuuta 1859 (74 vuotta) Karlstad, Ruotsi
Muut tiedot
 Nimikirjoitus
Carl Adolph Agardh (13. tammikuuta 1785 – 28. tammikuuta 1859) oli ruotsalainen kasvitieteilijä ja kirkonmies. Hän toimi Lundin yliopiston professorina ja vuosina 1819–1820 rehtorina. Hän oli levätutkimuksen uranuurtajia.
Kasvitieteilijänä Agardhin virallinen nimilyhenne on C. Agardh. Monipuolisena tutkijana hän vaikutti myös matematiikan ja taloustieteen aloilla.
Agardh istui maansa parlamentissa ja sai vuonna 1831 tuolin Ruotsin akatemiassa. Hän toimi Karlstadin piispana vuodesta 1835 kuolemaansa. Hänen poikansa oli kasvitieteilijä Jacob Georg Agardh.
Käännös suomeksi
Catharina Charlotta Ross

Catharina Charlotta Ross (k. 1828) oli suomalainen runoilija. Hän oli varhaisimpia omalla nimellään julkaisseita suomalaisia naisrunoilijoita. Rossin julkaistu tuotanto jäi tiettävästi kahteen lehdessä ilmestyneeseen runoon.